Title: ประกาศเจ้าพนักงานจราจรจังหวัดอำนาเจริญ เรื่อง กำหนดอัตราความเร็วของรถในทาง ในเขตเทศบาลเมืองอำนาจเจริญ อำเภอเมืองอำนาจเจริญ จังหวัดอำนาจเจริญ

ประกาศเจ้าพนักงานจราจรจังหวัดอำนาจเจริญ
เรื่อง
กำหนดอัตราความเร็วของรถในทาง ในเขตเทศบาลเมืองอำนาจเจริญ
อำเภอเมืองอำนาจเจริญ
จังหวัดอำนาจเจริญ

ด้วย
คณะอนุกรรมการจัดระบบการจราจรทางบกจังหวัดอำนาจเจริญ ได้มีมติให้แก้ไขกำหนดความเร็วและกำหนดระยะทางในถนนชยางกูร
ในเขตเทศบาลเมืองอำนาจเจริญ จังหวัดอำนาจเจริญ เพื่อกำหนดความเร็วที่เหมาะสมกับสภาพพื้นที่ชุมชนและให้ติดตั้งป้ายจากัดความเร็วที่ได้ผ่านความเห็นชอบจากคณะอนุกรรมการจัดระบบการจราจรทางบกจังหวัดอำนาจเจริญ
โดยเริ่มต้นที่สามแยกสุรวงศ์ อำเภอเมืองอำนาจเจริญ จังหวัดอำนาจเจริญ
ไปสิ้นสุดที่สะพานห้วยซัน ตำบลโนนหนามแท่ง อำเภอเมืองอำนาจเจริญ จังหวัดอำนาจเจริญ
เป็นเส้นทางควบคุมความเร็วในพื้นที่ชุมชนของจังหวัดอำนาจเจริญ ซึ่งเป็นถนนต้นแบบในการควบคุมความเร็วในพื้นที่ความเร็วในพื้นที่ชุมชน

ฉะนั้น
เพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุ อาศัยอำนาจตามความในมาตรา
๖๗ และมาตรา ๑๓๙ (๖) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย
ที่ ๕๒๙/๒๕๕๕ ลงวันที่ ๗ กันยายน พ.ศ. ๒๕๕๕ เรื่อง แต่งตั้งเจ้าพนักงานจราจรทางบก ตามพระราชบัญญัติจราจรทางบก พ.ศ. ๒๕๒๒
จึงออกประกาศเจ้าพนักงานจราจรจังหวัดอำนาจเจริญ ดังต่อไปนี้

ข้อ ๑[๑]
 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒  ให้ยกเลิกประกาศเจ้าพนักงานจราจรจังหวัดอำนาจเจริญ
เรื่อง กำหนดความเร็วของรถในทางในเขตเทศบาลเมืองอำนาจเจริญ จังหวัดอำนาจเจริญ
ลงวันที่ ๒๓ มกราคม พ.ศ. ๒๕๖๑

ข้อ ๓  กำหนดอัตราความเร็วของรถแต่ละประเภท
ในถนนชยางกูร โดยเริ่มต้นที่สามแยกสุรวงศ์ อำเภอเมืองอำนาจเจริญ
จังหวัดอำนาจเจริญ ไปสิ้นสุดที่สะพานห้วยซัน ตำบลโนนหนามแท่ง อำเภอเมืองอำนาจเจริญ
จังหวัดอำนาจเจริญ

ข้อ ๔  กำหนดอัตราความเร็วในพื้นที่ชุมชนของรถแต่ละประเภทในทาง
ตามพระราชบัญญัติจราจรทางบก พ.ศ. ๒๕๒๒ ตามเส้นทางในข้อ ๒ ดังต่อไปนี้
(๑) รถบรรทุกที่มีน้ำหนักรถ
รวมทั้งน้ำหนักบรรทุกเกิน ๑,๒๐๐ กิโลกรัม หรือรถบรรทุกโดยสารให้ใช้ความเร็วไม่เกิน
๖๐ กิโลเมตรต่อชั่วโมง
(๒)
รถยนต์อื่นนอกเหนือจากรถที่ระบุใน (๑) ขณะที่ลากจูงรถพ่วง รถยนต์บรรทุกที่มีน้ำหนักรวมทั้งน้ำหนักบรรทุกเกิน
๑,๒๐๐ กิโลกรัม หรือรถยนต์สามล้อ ให้ใช้ความเร็วไม่เกิน ๔๕ กิโลเมตรต่อชั่วโมง
(๓)
รถยนต์อื่นนอกเหนือจากที่ระบุใน (๑) และ (๒) หรือรถจักรยานยนต์ ให้ใช้ความเร็วไม่เกิน
๖๐ กิโลเมตรต่อชั่วโมง

ข้อ ๕  บรรดาข้อบังคับ ประกาศ
หรือระเบียบอื่นใดที่ขัดหรือแย้งกับประกาศนี้
ให้ยกเลิกการบังคับใช้เป็นการชั่วคราว โดยให้ใช้ประกาศนี้แทน

ประกาศ
ณ วันที่ ๑๔ พฤศจิกายน พ.ศ. ๒๕๖๑
พลตำรวจตรี
ถวาย  บูรณรักษ์
ผู้บังคับการตารวจภูธรจังหวัดอำนาจเจริญ
เจ้าพนักงานจราจรจังหวัดอำนาจเจริญ

พัชรภรณ์/จัดทำ
๒๗ กันยายน ๒๕๖๒

[๑] ราชกิจจานุเบกษา
เล่ม ๑๓๕/ตอนพิเศษ ๓๒๒ ง/หน้า ๓๓/๑๗ ธันวาคม ๒๕๖๑